[{"text_idx": "#000000", "text": "Pum ffordd y gallwn ofalu am ein hiechyd meddwl dros y Nadolig"}, {"text_idx": "#000006", "text": "Eleni, mae\u2019n bosib y teimlwn bwysau i fynd i barti\u0308on, bwyta ac yfed mwy nag yr ydym ei eisiau neu wario mwy o arian nag sydd gennym, neu\u2019n unig am beidio a\u0302 chael ein gwahodd i gymdeithasu."}, {"text_idx": "#000007", "text": "Gall hyn i gyd effeithio ar ein hiechyd meddwl, felly beth am drafod sut y gallwn gael ein heffeithio a\u2019r hyn y gallwn ei wneud i helpu ein hunain."}, {"text_idx": "#000009", "text": "O gwmpas y Nadolig, mae mwy o ddisgwyliadau i fod yn gymdeithasol."}, {"text_idx": "#000010", "text": "I\u2019r rhai sydd ag anhwylder gorbryder cymdeithasol, gall fod yn gyfnod arbennig o anodd."}, {"text_idx": "#000012", "text": "Mae\u2019r GIG yn nodi y gall symptomau gorbryder cymdeithasol amrywio o boeni cyn, yn ystod ac ar o\u0302l digwyddiadau i byliau o banig."}, {"text_idx": "#000013", "text": "Gall gofyn am help fod yn anodd, ond mae\u2019n syniad da gweld eich meddyg teulu, a all dawelu eich meddwl, neu ofyn am gyngor ar-lein gan sefydliadau fel Anxiety UK:"}, {"text_idx": "#000021", "text": "Gall siarad a\u0302 ffrind agos neu aelod o\u2019r teulu neu gysylltu a\u0302 sefydliad fel Beat eich helpu os oes angen cymorth arnoch."}, {"text_idx": "#000023", "text": "Os ydych chi\u2019n gofalu am rywun sydd ag anhwylder bwyta, rhowch gynnig ar weini bwyd fel bwffe yn hytrach na phryd o fwyd, a thrin prydau bwyd fel y byddech yn ei wneud fel arfer. Unwaith y bydd prydau bwyd ar ben, ceisiwch symud y ffocws i ffwrdd o fwyta."}, {"text_idx": "#000025", "text": "Os oes angen cymorth arnoch, mae help ar gael ar-lein."}, {"text_idx": "#000026", "text": "Cyfyngu eich amser ar y cyfryngau cymdeithasol"}, {"text_idx": "#000027", "text": "Yn o\u0302l astudiaeth yn 2021, mae 38% o oedolion yn credu bod y cyfryngau cymdeithasol yn niweidiol."}, {"text_idx": "#000028", "text": "Er y gall y cyfryngau cymdeithasol fod yn hwyl ar gyfer rhannu profiadau a chysylltu a\u0302 ffrindiau a theulu, gallant hefyd gael effeithiau negyddol ar eich iechyd meddwl."}, {"text_idx": "#000029", "text": "Mae cymharu eich hun yn anffafriol a\u0302 sioeau uchafbwyntiau pobl eraill ar lwyfannau cymdeithasol yn gyffredin, ac yn arbennig o gyffredin dros y Nadolig. Gall \u201ccenfigen bywyd\u201d fod yn niweidiol."}, {"text_idx": "#000030", "text": "Os yw\u2019r cyfryngau cymdeithasol yn mynd yn ormod, mae yna bethau y gallwch eu gwneud i helpu eich hun:"}, {"text_idx": "#000031", "text": "Cyfyngu eich amser ar-lein.Dad-ddilyn neu dawelu cyfrifon.Dileu apiau cyfryngau cymdeithasol."}, {"text_idx": "#000036", "text": "Gwnaeth y cyfnod clo a ddaeth yn sgil y pandemig COVID-19 gynyddu teimladau o unigrwydd. Canfu astudiaeth yn 2019 fod bron i 88% o\u2019r bobl ifanc a holwyd yn dweud eu bod wedi profi unigrwydd i ryw raddau."}, {"text_idx": "#000040", "text": "Gall gweld bywyd a rhyngweithio a\u0302 phobl, hyd yn oed y person sy\u2019n eich gweini mewn siop goffi, eich helpu i deimlo\u2019n llai unig yn y byd."}, {"text_idx": "#000042", "text": "Gobeithiwn y bydd ein hawgrymiadau yn eich helpu drwy gyfnod nad yw bob amser yn hawdd."}]